Lomamatka Kreikkaan | Kreikka ja sen matkakohteet\nKreikka valloittaa niin auringonpalvojan, historian ystävän kuin kulinaristinkin sydämen\nVälimeren rannalla odottava pieni Kreikka on yksi maailman suosituimmista matkakohteista. Helleenien tasavalta voikin ylpeillä ainutlaatuisen monipuolisella annillaan, jonka joukosta jokainen voi noukkia omansa. Suomalaiset rakastuivat Kreikkaan jo viime vuosisadalla, eikä tuo taika ole vieläkään haihtunut. Etenkin sydämemme ovat varastaneet maan ihastuttavat saaret, joista jokainen on persoonallisen erilainen ja tarjoaa jotakin ainutlaatuista.\nKreikka on yhtä kuin hilpeästi ja lakkaamatta taivaalla hymyilevää aurinkoa, lämpimän meren hellää syleilyä, kerrassaan kiehtovaa mytologiaa – jossa kunnostautuvat etenkin Olympoksen yllättävän inhimilliset jumalat -, jumalaista ruokaa ja juomaa, sekä silmää hivelevän kaunista maisemaa. Lomapäiviä on tuskin koskaan tarpeeksi maan ihmeiden näkemiseen ja ymmärtämiseen. Siksi Kreikka houkuttaakin luokseen kerta toisensa jälkeen.\nSatumaisen kaunis ja ystävällinen Kreikka tarjoaa niin kaupunki-, historia- kuin rantalomia, sekä niiden yhdistelmiä. Kaupunkikohteista tunnetuin lienee Ateena, joka onkin länsimaisen demokratian synnyinpaikka ja vilisee antiikin vuosista muistuttavia nähtävyyksiä, jotka eivät suinkaan rajoitu vain Akropoliksen Parthenon-temppeliin. Myös Pohjois-Kreikan Thessaloniki on vierailemisen arvoinen, vaikka sitä harvat suomalaiset tuntevatkaan. Kreikan mannermaan jokaisella kolkalla on historiallisia nähtävyyksiä, joita valitettavan harvat ovat käyneet ihastelemassa. Niihin lukeutuvat esimerkiksi Delfoin, Mykenen, Epidauroksen, Mykenen ja Orchomenoksen rauniot, sekä vanhat Meteoran, ja Osios Loukaksen luostarit. Myös pohjoisen Athos-vuoren autonominen luostarivaltio, jonne pääsevät vain miehet, tarjoaa ikivanhoine rakennuksineen ainutlaatuisia kokemuksia. Saarikohteiden aatelia edustavat lähinnä Egeanmerellä ja Joonianmerellä sijaitsevat kauniit saaret, joista voit lukea sivustolla yksityiskohtaisesti.\nKreikan lomakohteet sopivat lähes poikkeuksetta koko perheelle, sillä ne tarjoavat näkemisen lisäksi mielenkiintoista tekemistä. Kreikkaan ei siis kannata lähetä vain rannalla loikoilemaan, vaan yhdistää auringonpalvontaan vesiurheilua, patikkaretkiä, golfia, ratsastusta, keramiikanvalmistusta tai vaikkapa päiväretkiä lähisaarille. Kreikka on lisäksi äärettömän turvallinen ja lapsirakas maa, jossa pienten toiveet ovat lähes laki.\nSiinä missä ruokit silmääsi maisemalla, tarjoa makuaistillesikin uusia kokemuksia. Kreikan jokaisella alueella ja saarella on omat erikoisuutensa, joita et välttämättä muualla saa. Pyydä siis menulta paikallisia ”herkkuja” ja juomia, ja valitse ruokapaikaksi turistialueen ulkopuolinen taverna. Siellä taatusti laatuun kiinnitetään enemmän huomiota, sinua palvellaan kuin kuninkaallista, ja hinnat ovat edullisemmat.\nKreikka hukuttaa kaikki aistisi ihanilla kokemuksilla, joista voit nauttia vielä kauan loman jälkeenkin. Varo, ettet tule riippuvaiseksi sen suloista!\nEtusivu — 22 kommenttia\nKreikka suonissa on elokuu 12, 2014 at 10:22 am sanoi:\nItse suosittelisin omatoimisille ensin pysähtymistä Ateenassa, joka tarjoaa sekä sitä historiaa raunioineen ja museoineen, shoppailua ja kivaa rantaelämää. Monet ei tiedä, että aivan kaupungin edustalla on useita putipuhtaita ja mukavia rantoja,joille pääsee niin bussilla kuin metron ja ratikan yhdistelmällä. Ateenasta voi sitten parin päivän jälkeen jatkaa jollekin saarelle, laivalippuja ei normaalisti edes tartte varata etukäteen.\nKreikka on muutakin kuin saaria on marraskuu 10, 2014 at 2:06 pm sanoi:\nNiin, ja sitä paitsi Kreikassa on paljon muutakin nähtävää kuin vaan nuo saaret tai Ateena. Maa on lisäksi edelleen sen verran turvallinen, että sitä voi hyvällä sydämellä suositella reppureissaajillekin kierrettäväksi. Jollei itsellläni olisi pieniä lapsia, vuokraisin asuntoauton ja kiertelisin maata pitkin poikin. Sekä mannermaan itä- että länsirannikko tarjoaa kauniin ajoreitin, jonka varrella voi pysähtyä uimaan ja syömään, poiketa lähellä oleviin kuuluisiin kohteisiin ja tuntemattomiin vuoristokyliin. Niillä on jokaisella oma historiansa ja nähtävyytensä. Esimerkiksi jo matka Ateenasta Delfoin oraakkelikaupunkiin tarjoaa monia upeita kohteita, kuten Orchomenoksen raunioalueen hautakumpuineen ja keskiaikaisen kirkon, keskiaikaisen Osios Loukas -luostarin, natsien polttaman Distomon muistomerkkeineen, Livadian vanhan ritarilinnoituksen rauniot ja upean vesimyllyn,Arahovan upeat näkymät ja käsityöt jne. Sama koskee luonnollisesti Peloponnessosta ja miesten kannattaa suunnata myös Pohjois-Kreikassa sijaitsevan Agios Oroksen ikivanhan luostarivaltion alueelle\nPakolaiset? on kesäkuu 22, 2015 at 11:46 am sanoi:\nViime aikoina uutisissa ja muuallakin on tullut vastaan Kreikan saarten kohdalla uusi ongelma eli suuret pakolaisvirrat.Etenkin brittimedia on asiaa puinut harva se päivä ja videopätkiä on näytetty esimerkiksi suomalaisten suosimilta, Turkin rannikon tuntumassa olevilta saarilta. Pakolaismäärät on kuulema yksinkertaisesti räjähtäneet valtaviksi, eikä pienillä saarilla ole mahdollisuutta huolehtia heistä, ei ole tarvittavia tiloja eikä varmaan rahojakaan moiseen.Ratkaisuna onkin useimmiten ollut se, että pakolaisia pidetään saarella jonkin aikaa ja passitetaan sitten Ateenaan. Ateenassa heidät sitten lasketaan useimmiten jonnekin Omonian seudulle, jossa muuten onkin ollut viime viikkoina ihan lerintää pakolaisten toimesta, suurimmalla osalla kun ei ole Kreikassa ketään tuttavaa, joten joutuvat asumaan vaikka kadulla.\nKesäheila on kesäkuu 29, 2015 at 8:41 am sanoi:\nKreikka on tällä viikolla, 29.6-5.7 vaikeassa tilanteessa, ja vaikka ulkomaalaisella pankki- tai luottokortilla voi maksella ja nostella kuten ennenkin, suosittelisin silti kaikkia maahan matkaavia pitämään kukkarossaaan hieman ylimääräistä käteistä ihan varmuuden vuoksi, koska viime viikot ovat opettaneet, että tilanne Kreikan sisällä voi muuttua todella nopeasti. Esimerkiksi tuota neuvottelukatkosta ei odotettu, eikä pankkien sulkemista koko viikoksi, saati sitten nostorajan asettamista vain 60 e/kortti/vrk tasolle! Itse en myöskään ole lainkaan vakuuttunut, että kreikkalaiset pankit tulevat avaamaan ovensa kansanäänestyksen jälkeen, ensi maanantaina! Kreikkalaiset itse eivät vielä edes tarkalleen tiedä, minkä puolesta tai mitä vastaan heitä pyydetään vaaliuurnille!\nPärjääkö turisti? on heinäkuu 6, 2015 at 3:32 pm sanoi:\nApua, lomamatka on varattu Kreetalle heinäkuun lopuksi mutta nyt Kreikassa asiat näyttävät olevan ihan sekaisin. Onko mahdollista, että tavallinen turisti voi joutua ongelmatilanteisiin? Tarkoitan nyt lähinnä sitä, että pankkiautomaateista ei saakaan ulkomaisen pankin kortilla niin paljoa käteistä kuin haluaa tai ettei luottokorttia sittenkään hyväksytä kaikkialla (kuten tähän asti). Kertokaa saarella olevat, miten itse olett pärjänneet.\nei hätää on heinäkuu 14, 2015 at 12:38 pm sanoi:\nAinakin toistaiseksi kaikkialla Kreikassa on turistit pärjännyt ongelmitta. Rahaa he ovat pankkiautomaateista saaneet rajatta ja kortilla pystyy maksamaan useimissa paikoissa, ei kuitenkaan tavallisesti pikkuisissa kylissä jne. Viime päivinä eräät ovat valitelleet, että joissain paikoin pankkiautomaateista saa vain 50 jaettavia summia, koska 20 euron setelit alkavat kait loppua.\nLeena Tuominen on heinäkuu 15, 2015 at 9:52 am sanoi:\nKaikki toimii niinkun ennenkin ainakin taalla Korfun saarella.\nAutomaateilla ei jonoja ja rahaa saa, toki voi tilapaisesti olla tyhja koska siella kayvat myos nyt Kreikkalaiset kun pankit kiinni.\nTervetuloa lomailemaan iloisin mielin.\nTurvaohjeita on heinäkuu 20, 2015 at 12:33 pm sanoi:\nNo niin, nyt on sitten Kreikan pankitkin taas auki normaalisti, vaikk apaikallisia sitovat edelleen nostorajat. Mutta entäs sellaiset perusasiat kuin turvaohjeet lomalaiselle esimerkiksi maastopalon tai maanjäristyksen osuessa kohdalle? Niistä ei kummastakaan juurikaan kirjoitella missään, parhaat suomenkieliset ohjeet olen bongannut sivustolta http://kreikkaan.net, jolta löytyy tietoa niin maanjäristyksistä kuin rantojen turvariskeistä ja ruokailusta. Blogissa on kirjoitus maastopaloistakin. Matkatoimistojen oppaista on kyseisiä tietoja turha etsiskellä…\nSamiLahti on heinäkuu 26, 2015 at 8:43 pm sanoi:\nLefkakselle tulee päivässä jopa 2500 pakolaista, koko homma karkaa käsistä, paskovat kaikkialle, roskaavat kaiken, ei enää mikään turistipaikka!\nPiia on heinäkuu 29, 2015 at 9:22 am sanoi:\nSama ongelma on useimmilla Egenameren saarillakin, joiden rannikoille tuodaan laivalasteittain pakolaisia eikä pikkusaaret kykene heistä huolehtimaan. Lähettävät sitten Ateenaan, jonne on jo noussut telttakyliä ihan kaikille keskustan suurille aukioille ja puistoihin.Saa nähdä, mihin tuo tilanne oikein johtaa…koettavat nyt saada Eu:n taholta jokaisen jäsenmaan kantamaan osansa pakolaisten majoituksesta ja elättämisestä, joten Suoemeenkin heitä on tulossa piakkoin!\nLaura on elokuu 20, 2015 at 12:08 pm sanoi:\nEgeanmeren saarilla on todella kammottava tilanne, etenkin Kos on joutunut ihan pakolaisten tulvan alle. En tiedä, mihin suuntaan homma on menossa, mutta enpä usko että Kreikan hallituksen lähettämä laiva ja sen osittainen pakolaisten saarilta keruu auttaa paljoakaan. Nyt pitäisi EU:n puuttua asioihin ja Kreikan laittaa rajat jollakin tavalla kiinni.Asiaa vaikeuttaa se, että Kreikan ja Turkin sekä Syyrian rajalla on vaan merta…Unkarihan rakentaa armeijan voimin rajoilleen korkeita aitoja pakolaisten varalta.\nRokotukset? on elokuu 21, 2015 at 12:51 pm sanoi:\nHei, olen lähdössä ensimmäistä kertaa Kreikkaan lomalle ja haluaisin tietää, mitä rokotuksia sinne pitäisi tai kannattaisi ottaa? Mulla on ihan normaalit Suomessa lasten ja nuorten saamat rokotukset saatuina, mutta jostain muistelen lukeneeni, että esimerkiksi hepatiittia avastaan kannattaisi suojautua.Ehdinkö vielä ottaa kyseiset rokotukset, kun loman alkuun on aikaa 4 viikkoa vaai pärjäänkö siellä yhtä hyvin ilmankin niitä?\nTalouspeliä on lokakuu 15, 2015 at 1:44 pm sanoi:\nLuin juuri, ettei saksalainen Ateenan kansainvälisen lentoaseman rakennuksesta ja toiminnast huolehtiva yritys, Hochtief, maksa Kreikan valtiolle verojansa. Aika törkeää käytöstä, kun ajattelee, että nimenomaan Saksa on ollut kovimmin painostamassa Kreikkaa veronkierron jne. talouden reikiä aiheuttavien seikkojen suhteen. Tavalliset kreikkalaiset siis saavat maksaa saksalaisfirmankin veropetokset omista laihoista palkkapusseistaan. Todella naurettavaa ja raukkamaista…samalla linjalla tuon Volkswagenin skandaalin kanssa.\nPakolaiskriisi on marraskuu 5, 2015 at 1:11 pm sanoi:\nPakolaiskriisistä vielä sen verran, että se taitaa lamaannuttaa parilla saarella ensi vuonna turismia aika lailla. Vaikka Turkin puolelta tulevien pääkohde, Lesbos, ei kuulukaan suomalaisten matkatoimistojen listoille, on myös Kosilla ollut pahaa ongelmaa koko kesän ja syksyn. Rodos on välttynyt pahimmalta, mutta valitettavasti senkin rannikolla on pakolaisliikennettä ja hukkumisia. Kreikan valtio ja EU ovat kuulema pelastuspuuhista jokseenkin syrjässä ja vastuu on kaatunut paikallisten kalastajien ja saarilla olevien vapaaehtoisten panoksen varaan. Onkohan esimerkiksi Punainen Risti tai Lääkärit ilman rajoja vieläkään lähettäneet tarpeeksi henkilökuntaa tai apua? Millä ihmeellä muutaman kymmenentuhannen asukkaan saaret voivat vastaanottaa ja huolehtia oman asukasluvun ylittävästä pakolaismäärästä? Aivan kamala tilanne ja EU vaan jahkailee, samoin kuin suurvallat, jotka eivät näytä vastaanottavan pakolaisia juuri lainkaan, vaikka koko sopan saivatkin aikaan.\nHellu on marraskuu 22, 2015 at 12:09 pm sanoi:\nAivan, Kosilla jo pelätään ensi vuoden varausten osalla, sillä pakolaisaallolle ei näy loppua. Samoin on asia Lesboksen saarella, jonka asukkaat uskovat turistíen olevan ensi kesänä harvinainen näky. Juuri Lesbos vastaanottaa suurimman osan Kreikkaan saapuvista pakolaisista, se kun on todella lähellä Turkin rannikkoa. Saarelaiset ovat koettaneet tehdä parhaansa tarjotakseen tukea niin viranomaisille kuin pakolaisille, mutta ymmärrettävästi se ei ole tarpeeksi, asukkaitahn on tällä hetkellä vähemmän kuin pakolaisia. Kansainvälistä avustusta saarella on esimerkiksi lääkintähenkilöstön ja muiden vapaaehtoisten muodossa,mutta heidän toimintaansa ei kuulema ole saatu koordinoitua kunnolla.\nMaria on helmikuu 22, 2016 at 9:12 am sanoi:\nVaikka Eu nyt sitten alkaa yhdessä Naton joukkojen kanssa ”valvoa” Kreikan ja Turkin välisillä vesillä, ei odotettavissa ole suurtakaan muutosta pakolaismääriin, jollei ne laita veneitä takaisin Turkin puolelle heti sen rannikolla. Aavalle päästyä niiden on turha kuvitella kääntyvän takaisin, vaan joko jatkavat matkaa tai sitten pakolaiset noukitaan merestä lahojen veneiden vuotaessa tai kaatuessa. Sitä paitsi salakuljettajilla on niin suuret tulot vaakalaudalla, että keksivät juuri uusiakin reittejä Kreikan puolelle.\nKuka vahtisi rajoja? on helmikuu 29, 2016 at 5:07 pm sanoi:\nYhdyn Marian kommenttiin ja lisään vielä sen verran, ettei ainakaan vielä ole minkäänlaista muutosta noihin pakolaisvirtoihin tullut, vahtii niitä rajoja sitten kuka vaan. Nato on käsittääkseni myös sitoutunut vaan pelastamaan ongelmiin joutuneita siellä merellä ja palauttamaan heitä Turkin puolelle, tuleekohan sekään toimimaan, jollei turkkilaiset niitä huoli? Nyt pitäisi saada joku vahtimaan niitä Turkin puoleisia rantakaistaleita, ettei sieltä veneet pääsisi merelle!\nTuristi on maaliskuu 17, 2016 at 3:59 am sanoi:\nOlen menossa Kossille toukokuussa, onko pakolaisvirta edelleenkin suuri, ja mitä siellä pitäisi välttää ja mitä suositellaan. Entä taudit, onko tietoa leviääkö pöpöt ja pitäisikö suojausta esim. rokotuksella jostakin. Jos jollakin tietoa, niin kiitos.\nMaria on heinäkuu 13, 2016 at 12:01 pm sanoi:\nKreikka nostaa osakkeitaan turistitasitelussaan Turkkia vastaan. Egeanmeren rantakohteiden suosio on Turkin puolella laskenut kuin lehmänhäntä ja Kreikan osalla porskuttaa mukavissa lukemissa, pakolais- ja taloouskriiseistä huolimatta. Turistit pelkäävät luonnollisesti terrori-iskuja Turkissa, vaikkei heillä olisikaan aikeena mennä suuriin kaupunkeihin. Kreikassa olosuhteet ovat entisen rauhalliset, etenkin turistialueilla, joten auringosta, merestä ja rentoutumisesta voi nauttia koko rahan edestä!\nOona on heinäkuu 29, 2016 at 11:41 am sanoi:\nPalasin juuri Rodokselta ja ihmettelin tuota perisuomalaista sisua, jolla siellä istuskeltiin auringossa keskellä päivää, vaikka iho oli jo yhtä kirkkaan punainen kuin keitetyllä ravulla. Ei se punoitus siitä rusketukseksi muutu, vaan syvemmäksi punoitukseksi ja lopulta vesikelloiksi eli vakavaksi palovammaksi!Samalla huomasin, että valitettavan monella oli nestehukan estäjänä kädessä vesipullon sijaan oluttölkki…onneksi ovat vain viikon tai kahden matkalla, muussa tapauksessa sekä melanooma että tuhoutuneet munuaiset olisivat todellisuutta!\nMiika on elokuu 12, 2016 at 4:24 am sanoi:\nKreikkalaiset näyttävät olevan yhtä innokasta urheilukansaa kuin me suomalaisetkin! Nyt on ainakin Brasiliassa, Rion olympiakisoissa maalle jo tullut mitali ja todella hyviä sijoituksia muutenkin. Loppukilpailuissa on näkynyt monia kreikkalaisnimiä, vaikkei tietty useimmat sinne palkintokorokkeelle päässeetkään kapuamaan.\nKaarina S. on joulukuu 19, 2016 at 11:05 am sanoi:\nMuuten, mitenkäs Kreikassa vietetään perinteinen joulu? Varmaan kuitenkin aika eri lailla kuin Suomessa, lahjathan esimerkiksi lapset saavat kuulemani mukaan perinteisesti vasta 1. tammikuuta, jolloin juhlitaan sen ihka oikean ”joulupukin” eli Agios Basiliksen muistoa.\nVastaa käyttäjälle SamiLahti Peruuta vastaus


Vatsavaivat: 6 vatsan hälytysoiretta, joiden takia kääntyä lääkärin puoleen - Terveys - Ilta-Sanomat\nJuuri nyt: Mira Potkonen hävisi olympiavälierän – upea ura päättyi pronssimitaliin\nVatsavaivoja ei aina ole helppo erottaa oireiden perusteella.\nHerkkävatsaisuus on erittäin yleinen vaiva suomalaisilla. Kuva: Colourbox\nNoin joka viidennellä suomalaisella on herkkä vatsa, kertoo laillistettu ravitsemusterapeutti Reijo Laatikainen teoksessaan Herkän vatsan valinnat – FODMAP-ruokavalio haltuun (Kirjapaja), joka on juuri ilmestynyt uudistettuna laitoksena.\n– On varsin paljon ihmisiä, jotka toivovat vatsansa toimivan paremmin, Laatikainen kirjoittaa.\n– Pitkäkestoiset ja piinaavat vatsavaivat aiheuttavat paljon kärsimystä, lääkärissä käyntejä ja jopa poissaoloja töistä.\nHerkkä vatsa reagoi oikuttelemalla esimerkiksi tiettyihin ruoka-aineisiin ja juomiin, stressiin, unen puutteeseen, lääkkeisiin ja juhlimiseen.\nLääketieteellisesti herkkä vatsa -termillä tarkoitetaan toiminnallisia vatsavaivoja, joita voivat olla dyspepsia eli ylävatsavaivat, ripuli, turvottelu ja ärtyvän suolen oireyhtymä. ’Toiminnallinen’ viittaa siihen, että vatsan toiminnassa on ongelmia, vaikkei oireiden taustalla ole mitään tiettyä sairautta, anatomista poikkeavuutta tai vammaa.\nPitkään jatkuneiden vatsavaivojen takia kannattaa aina käydä lääkärin vastaanotolla. Kuva: Colourbox\nKuinka vatsavaivat erottaa toisistaan?\nMistä sitten voi tietää, mikä omaa vatsaa vaivaa?\nLaatikainen toteaa, että pelkkien oireiden perusteella on mahdotonta erottaa vatsavaivoja toisistaan.\n– Vakava sairaus, kuten suolistosyöpä voi olla vähäoireinen, jopa oireeton, ja toisaalta toiminnallinen vaiva, kuten ärtyvän suolen oireyhtymä, voi olla erittäin vaikeaoireinen.\nLaatikainen kirjoittaakin, ettei oikean diagnoosin tekemisen tärkeyttä vatsavaivoissa voi korostaa liikaa.\n– Pitkään jatkuneiden vatsavaivojen takia kannattaa aina käydä lääkärin vastaanotolla.\nTavallisia elimellisiä vatsavaivojen syitä ovat keliakia, tulehdukselliset suolistosairaudet, suolistosyöpä, vatsahaava, sappikivet, helikobakteeri-infektio sekä ruokatorven sulkijalihaksen väljyydestä johtuva refluksitauti. Nämä elimelliset vatsavaivat ovat sairauksia, jotka vaativat yleensä lääketieteellistä hoitoa.\nElimellisiin sairauksiin viittaavat erityisesti niin sanotut hälytysmerkit, joista tavallisimpia ovat:\n1. Verenvuoto suolistosta (ilmenee yleensä veren näkymisenä ulosteen joukossa tai ulosteen mustumisena)\n3. Jatkuva ripuli\n4. Tahaton painonlasku\n6. Oireiden alkaminen yli 50-vuotiaana\nLaatikainen kirjoittaa, että yhdenkin hälytysoireen ilmaantuessa lääkäriin menoa ei saa viivyttää.\n– Jos kärsit hälytysoireista, kuten verenvuodosta suolistossa, kuumeilusta tai tahattomasta laihtumisesta, käänny pian lääkärin puoleen.\nSuolistosyövät ovat lisääntyneet nopeasti\nMyös Turun yliopistollisen keskussairaalan toimialuejohtaja ja vastaava ylilääkäri, dosentti Arto Rantala on huomauttanut aiemmin, että suolistosyövän oireet sekoittuvat helposti herkkävatsaisuuteen.\nLue lisää: Suolistosyöpää luullaan helposti ”herkkävatsaisuudeksi” – tietty oire kertoo usein, että kyse on syövästä eikä vatsavaivoista\nSuolistosyövät ovat lisääntyneet niin nopeasti, että diagnoosin saa vuosittain jo yli 3 500 suomalaista.\nSuolistosyöpä on usein aluksi täysin oireeton. Joillekin se voi kuitenkin aiheuttaa melko nopeasti muun muassa ripulia, ummetusta, vatsakipua tai vaihtelevaa suolentoimintaa.\nRantalan mukaan ongelmana on, että nämä oireet ovat hyvin yleisiä ja menevät myös helposti ”herkkävatsaisuuden” piikkiin – mikä voi pitkittää hoitoon hakeutumista.\nOire, joka usein erottaa suolistosyövän esimerkiksi ärtyvän suolen oireyhtymästä tai muista vatsavaivoista, on verenvuoto.\n– Läheskään aina verenvuoto ei ole ulosteesta silmin nähden havaittavissa, ja joskus suolistosyövän ainoa oire on pitkään ja hiljalleen jatkuneesta verenvuodosta johtuva anemia, Tampereen yliopistollisen sairaalan dosentti ja gastroenterologisen kirurgian erikoislääkäri Marja Hyöty sanoi aiemmin.\nUlostetutkija on huolissaan suolistosairauksien räjähdysmäisestä kasvusta: ”Suomalainen kakka voi huonosti”\nTerveys 4.6. 7:45


Rikasta Minua Rovaniemi 31.1.-2.2.2020 – Suomen uusperheiden liitto\nRikasta Minua Rovaniemi 31.1.-2.2.2020\nKurssille osallistuu 4-8 paria ja viikonlopun ohjaajina toimivat itsekin uusperheelliset, Suomen Uusperheiden Liitto ry:n ja Parisuhdekeskus Kataja ry:n kouluttama vertaispariskunta Pasi ja Kristiina Oulusta. Ohjelma koostuu ohjaajien alustusten lisäksi oman kumppanin kanssa tehtävistä kahdenkeskeisistä harjoituksista, pienryhmäkeskusteluista sekä koko ryhmän yhteisestä toiminnasta. Kurssi ei sovi akuutissa kriisissä oleville.\nPAIKKA: Ryhmä kokoontu Rovaniemen perhetoiminnan keskuksessa Pirkkakatu 2, 96200 Rovaniemi. perhetoiminnan keskuksessa ei ole majoitusmahdollisuutta, mutta lähialueelta löytyy hotelleja ja muita majoitusmahdollisuuksia. Majoitus on omakustanteinen. Suosittelemme kuitenkin oman ajan järjestämistä erillään uusperhearjesta; näin saatte keskittyä viikonlopun parisuhteenne hoitamiseen ja saatte omaa, yhteistä aikaa.\nKun liityt Suplin jäseneksi joulukuun 2019 aikana, sinun ei tarvitse maksaa jäsenmaksua vuodelle 2019.\nOsallistumismaksu sisältää kaikki kurssilla jaettavat materiaalit ja non-stop-kahvibuffetin, jossa erityisruokavalionne on huomioitu. Tarjolla on kahvin ja teen lisäksi jotain pientä syötävää kuten hedelmiä, makeisia ja keksejä. Varsinainen lounasruokailu on omakustanteinen. Lähistöllä on lounaspaikkoja ja myös omien eväiden lämmittäminen on mahdollista. Majoituksesta ja matkoista osallistujat vastaavat itse ryhmä aikana.\nVIIKONLOPUN AIKATAULU: Viikonloppu alkaa perjantaina 8.3.2019 klo 18.00- 21.00 La 10.00-18.30 ja su 10.00-15.00. Tarkemman aikataulun saat sähköpostiisi kurssikirjeen yhteydessä noin pari viikkoa ennen tapahtumaa. Ilmoittautumislomakkeen yhteydessä teillä on mahdollisuus vaikuttaa kurssisisältöihin.\n31 tammi 2020 - 02 helmi 2020


Jätehuollon tuotteet ja välineet | fortum.fi\nAsiakaspalvelumme auttaa sinua suunnittelemaan yrityksellesi sopivimman ratkaisun. Astia- ja pakkausratkaisumme on kehitetty vaativan jätehuollon käytännön työssä.\nAstiat tilaan kuin tilaan\nJätteen matka alkaa huolellisesta lajittelusta oikeisiin astioihin. Lajittelu on tehokkainta, kun astiat on sijoitettu paikkoihin, jossa jäte syntyy. Astiavalikoimastamme löydät sopivat astiat niin kiinteille kuin nestemäisille jätteille sekä tavanomaiselle ja vaaralliselle jätteelle.\nKanssamme jäte jatkaa matkaansa turvallisesti, mutta tehokkaasti. Oikealla varustelulla ja rakenteilla jätteiden varastointi on turvallista, tehokasta ja esteetöntä. Tarjoamme varastointiratkaisuja sekä raaka-aineen että jätteen turvalliseen säilyttämiseen.\nVarastoratkaisumme perustuvat erittäin monipuolisesti varustettaviin konttirakenteisiin. Tarpeista riippuen valittavanasi on lisäpalveluita: sähköt, valaistus, lämmitys, ilmastointi, valuma-altaat, lattialämmitys, ajoluiskat, vaihtolavarungot ja koko sivun pituudelta aukeavat ovet.\nVaarallisten jätteiden varastoratkaisut ovat aina katettuja ja lukittuja, joista löytyvät selkeät merkinnät eri jakeille ja jonne on esteetön kulkureitti.\nMerkitse jätteet oikein: hyvin merkityt astiat nopeuttavat lajittelua ja varastointia. Tarjoamme asiakkaillemme selkeitä tarroja ja kilpiä, joilla lajittelua ohjataan oikeisiin astioihin, varastoon tai kuljetukseen. Tarramme ovat säänkestäviä ja varastomerkinnät teemme alumiinipohjalle, joka suojataan tarvittaessa laminaatilla.\nVAK-merkinnät kuljetusluokan mukaan\nVaarallisten aineiden käyttöön ja varastointiin liittyvät CLP/GHS-merkinnät\n+358 10 755 1625*\nasiakaspalvelu1 [ät] fortum [piste] com\nAsiakaspalvelumme palvelee sopimusasiakkaitamme ma-to klo 7.00–16.00 ja pe 8.30–16.00.\nSiirry jätehuoltopalveluiden etusivulle\nJätehuollon tuotteet ja välineet Jätehuollon tuotteet ja välineet


Maalivahti Tanja Kotoaro sopimukseen Punamustien kanssa\nAmanda Rantanen on valittu mukaan Helmareiden ryhmään, joka kohtaa tiistaina EM-karsinnan tärkeässä vierasottelussa Skotlannin.\nJoukkueen kapteeni Amanda Rantanen on kutsuttu mukaan maajoukkueryhmään, joka kohtaa EM-karsintaottelussa tiistaina 1. joulukuuta Skotlannin.\nKyseessä on Rantasen ensimmäinen kutsu A-maajoukkueeseen. PK-kippari on edustanut Suomea nuorisomaajoukkueissa uransa aikana 22 kertaa ja iskenyt Pikkuhelmareille 12 täysosumaa. Syyskuussa Helmareiden päävalmentaja Anna Signeul valitsi Rantasen mukaan U23-maajoukkueen leirille Eerikkilään. Keskikenttäpelaajan loistavat otteet Kansallisessa Liigassa nostivat hänet kolkuttelemaan maajoukkueen portteja ja nyt yksi Rantasen unelmista toteutuu.\n- Ihan hullua. Yhtäkkiä olen pelaajien seurassa, joita olen aina ihaillut ja katsonut ylöspäin. Yksi iso unelma täyttyy. Varsinkin nuorempana unelmoin maajoukkueesta. Kun pelasin pari vuotta Ykkösessä, ajattelin etten enää pelaa Suomi-paidassa. Liiganousun ja päättyneen kauden myötä unelma heräsi tavallaan uudestaan eloon. Päävalmentaja Signeul vieraili alkuvuodesta meidän joukkueen treeneissä ja silloin sitä ehkä tajusi, ettei se unelma ole välttämättä lopullisesti haudattu, Rantanen pohti matkalla Palloliiton koronatesteihin.\nVaikka liigakausi päättyi reilut pari viikkoa sitten, on Rantanen pitänyt virettään yllä juuri mahdollisen Helmarikutsun takia.\n- Kauden päätöspelin jälkeen meillä oli vielä parit joukkuetreenit. Tarvitsin raskaan kauden jälkeen lepoa ja palautumista, mutta olen käynyt omatoimisesti pitämässä pallotatsia yllä. Sain myös Lagerblomin Lasselta räätälöidyn juoksuohjelman, jota olen noudattanut.\nRantanen lähtee Helmareiden mukaan aivan kuten PK-35 lähti ensimmäiseen liigakauteensa. Kovalla asenteella, täysillä heittäytyen ja jokaisesta hetkestä nauttien.\n- Tottakai minua jännittää, tämä on minulle todella tärkeä ja iso juttu. Nyt pääsen näkemään millainen taso maajoukkueessa on ja mittaamaan oman osaamiseni Suomen parhaiden pelaajien kanssa. Taso on varmasti kovempi kuin mihin olen tottunut. Aion heittäytyä täysillä ja antaa kaikkeni. Liigakausi on osoittanut että pärjään korkealla tasolla. Menen sinne omana itsenäni, ei minun tarvitse tehdä mitään erityistä. Tällaisena pelaajana ja ihmisenä minut on sinne kutsuttu, joten omia vahvuuksia käyttäen pärjään varmasti.\nSkotlanti - Suomi ottelu Easter Road Stadiumilla (Edinburgh) pelataan tiistaina 1.12. klo 21:30 Suomen aikaa. Suora lähetys YLE TV2:ssa ja Yle Areenassa klo 21:23 alkaen.


Etusivu > Tilastot > Yritykset > Yritysten rakenne- ja tilinpäätöstilasto > 2014 > Teollisuuden tuotantopääoma hiipui edelleen vuonna 2014\nTeollisuuden tuotantopääoma hiipui edelleen vuonna 2014\nTeollisuuden (toimiala C) käyttöomaisuusinvestoinnit olivat 7,5 miljardia euroa vuonna 2014. Edellisvuonna summa oli 2,8 miljardia. Lisäys johtuu pelkästään elektroniikkateollisuuden toteuttamasta suuresta liiketoimintakaupasta, jonka synnyttämä liikearvojen kasvu nosti aineettomien investointien määrää 4,9 miljardiin euroon. Samaan aikaan teollisuusyritysten poistot ovat viime vuosina ylittäneet selvästi aineellisten käyttöomaisuusinvestointien määrän. Tällainen kehitys johtaa vääjäämättä teollisuuden tuotantokapasiteetin hiipumiseen Suomessa. Tiedot ilmenevät Tilastokeskuksen julkaisemasta Yritysten rakenne- ja tilinpäätöstilastosta 2014.\nTeollisuuden liikevaihto oli 130,3 miljardia euroa vuonna 2014. Vuotta aiemmin liikevaihtoa kertyi 135,1 miljardia joten pudotusta oli 3,6 prosenttia. Liikevaihdon laskusta puolet tuli metalliteollisuudesta. Liikevaihdon vähennyksestä suurin osa tuli muusta kuin kotimaisen teollisuustuotannon laskusta. Vastaavaa ajanjaksoa kuvaavan Teollisuustuotanto 2014 –tilaston mukaan myydyn tuotannon arvo oli 80 miljardia, jossa oli vähennystä 1,2 prosenttia edellisvuodesta.\nTeollisuuden kannattavuudessa näkyi heikkoa kohenemista käyttökatteella mitaten. Tulos ennen rahoituseriä ja veroja kasvoi 380 miljoonaa euroa nostaen käyttökatetta puoli prosenttiyksikköä. Elektroniikkateollisuudessa tehtyjen isojen yrityskauppojen myötä saadut liiketoimintojen myyntivoitot kasvattivat tilikauden tulosta. Samoin toimialalla saadut, lähes miljardin suuruiset veronpalautukset pienensivät teollisuuden maksamia veroja 40 miljoonaan euroon. Teollisuusyritysten yhteenlaskettu kirjanpidollinen tilikauden tulos oli 12,4 miljardia euroa vuonna 2014. Edellisvuonna tulosta kertyi 2,0 miljardia.\nYritykset Suomessa 2014\nYritysten työllistämän henkilöstön määrä laski lähes kaikilla toimialoilla. Lasku oli merkittävää erityisesti teollisuuden, kaupan ja logistiikan toimialoilla. Koulutuksen toimialalla henkilöstömäärän lasku oli suhteellisesti merkittävää. Henkilöstön määrä kasvoi ainoastaan terveydenhuollon, taiteen ja viihteen sekä ravitsemus- ja majoitustoiminnan toimialoilla.\nYritysten kokonaismäärä nousi alkutuotannon yritysten lisääntymisen vuoksi. Muilla toimialoilla yritysten määrä pysyi jokseenkin edellisvuoden tasolla. Yritysten määrä laski erityisesti teollisuuden, kaupan sekä kuljetuksen ja varastoinnin toimialoilla. Alkutuotanto huomioiden yritysten määrä kasvoi jonkin verran.\nLiikevaihdoltaan suurimpien, yli 200 miljoonan euron liikevaihdon yritysten lukumäärä säilyi vuonna 2014 samana kuin 2013. Tätä pienemmissä luokissa kehitys oli vaihtelevaa vuosien 2013 ja 2014 välillä. Henkilöstön määrä laski lähes kaikissa liikevaihdon kokoluokissa. Poikkeuksen muodostivat yritykset, joiden liikevaihto oli 2 – 9,9 miljoonaa euroa, joiden henkilöstön määrä kasvoi jonkin verran alle 2 000 henkeä.\nYlivoimaisesti suurin osa Suomessa toimivista yrityksistä on pieniä. Alle viiden henkilötyövuoden yritykset työllistävät lähes yhtä paljon suomalaisia kuin yli tuhat henkilötyövuotta työllistäneet yritykset. Suurimpien yritysten palkkasumma on kuitenkin huomattavasti suurempi kuin pienimmän kokoluokan yritysten.\nSuurin osa suomalaisista yrityksistä toimii joko osakeyhtiömuotoisesti tai elinkeinonharjoittajana, eli luonnollisena henkilönä. Nämä oikeudelliset muodot muodostavat noin 85 prosenttia kaikista yrityksistä. Sekä osakeyhtiöiden että luonnollisena henkilöinä toimivien yritysten määrä kasvoi vuonna 2014 vuoteen 2013 nähden.\nYritysten kannattavuus ja investoinnit 2014 (18.12.2015)\nLiitetaulukko 1. Yritysten liikevaihto toimialoittain 2013 2014 (18.12.2015)\nLiitetaulukko 2. Yritysten jalostusarvo toimialoittain 2013 - 2014 (18.12.2015)\nYritysten rakenne- ja tilinpäätöstilaston laatuseloste (18.12.2015)\nISSN=2342-6217. 2014. Helsinki: Tilastokeskus [viitattu: 9.8.2020].


Tällä sivulla kuvataan tarjolla olevia DI-työpaikkoja minulle tulleiden tietojen mukaisina, uusimmat ensin. En välttämättä saa tietää, onko jokin paikka jo täytetty tai onko jokin tarjous jo vanhentunut.\nDiplomityöpaikat Design Power Oy:ssä (22.4.1998)\nHaemme diplomityöntekijää projektiin, jossa asiakkaanamme on eräs Saksan suurimmista teollisuusyrityksistä. Sovellusaihe liittyy mekaanisen suunnittelun tukemiseen ja automatisointiin. Diplomityön tavoitteena on luoda toiminnallisuus, jonka avulla voidaan automaattisesti luoda piirustuksia Design++ tuotemallista CADDS5-järjestelmän avulla.\nDiplomityöntekijältä vaaditaan olio- ja C-ohjelmointitaitoja, avointa mieltä, sekä kykyä kommunikoida saksaksi tai englanniksi. Myös piirre- ja solidimallinnuksen tunteminen on eduksi.\nHaemme diplomityöntekijää tuotekehitysprojektiin, jossa kehitämme integroitua konfigurointi- ja simulointijärjestelmää, jota käytetään tehtaiden tarjoamisessa ja suunnittelussa. Diplomityön aiheena on kehittää yleiskäyttöinen kuljetuksen ja varastoinnin suunnittelumoduli.\nDiplomityöntekijältä vaaditaan olio- ja C-ohjelmointitaitoja, avointa mieltä, sekä kohtuullista englannintaitoa. Tuotantojärjestelmien, tuotemallinnuksen, tietämystekniikan sekä suunnittelumenetelmien tunteminen ovat eduksi.\nDesign Power Europe Oy\nTel:+358 9 4354 2301, Fax:+358 9 455 8575\nEDI-aiheinen diplomityöpaikka/Datex (xx.xx.1997)\nDatex-Engstrom hakee diplomityöntekijää EDI:n soveltamiseen liittyvään aiheeseen. Aihe soveltuu erityisen hyvin tuotannon tietotekniikan pääaineopiskelijoille.\npuh. 451 3230\nDiplomityöpaikat Tuotannon tietotekniikan professuurissa (xx.xx.1997)\nViimeinen muutos: 22.4.1998


Rose Ellen Dix Bio, Affair, Naimisissa, Aviomies, Nettovarallisuus, Etnisyys, Palkka, Ikä, Kansallisuus, Pituus, YouTuber - Elämäkerta\nRose Ellen Dix Bio — 2021\nTosiseikatRose Ellen Dix\n15. kesäkuuta , 1988\n$ 50k - $ 8ok\nSuhdetilastotRose Ellen Dix\nMikä on Rose Ellen Dixin siviilisääty? (naimaton, naimisissa, avioero tai avioero):\nMilloin Rose Ellen Dix meni naimisiin? (vihitty päivämäärä):\nOnko Rose Ellen Dixillä mitään suhdetta?:\nOnko Rose Ellen Dix lesbo?:\nKuka on Rose Ellen Dixin aviomies? (nimi):\nRose Ellen Dix on a naimisissa nainen. Hän on naimisissa Roseanne Elizabeth “Rosie” Spaughtonin kanssa. Pari tapasi ensimmäisen kerran vuonna 2007 Halloween-juhlissa. Kuitenkin molemmat näkivät tuolloin erilaisia ihmisiä. Suhteiden päättymisen jälkeen he menivät treffeille 20. lokakuuta 2011. Siitä lähtien pari on ollut rakastavassa ja inspiroivassa suhteessa.\n30. toukokuuta 2014 pariskunta kihlasi. Alle vuotta myöhemmin he vaihtoivat häät lupaukset 20. maaliskuuta 2015 Clearwellin linnassa Englannissa. Hänen vaimonsa Rosie on biseksuaali .\nHuhtikuussa 2019 pari paljasti, että oli valinnut sukunimi , Daughton heidän yhteiseksi avioliittonimeksi. Tällä hetkellä he asuvat Hertfordissa Englannissa koiransa Wilman ja kissan Flynnin kanssa.\nKuka on Rose Ellen Dix?\nRose Ellen Dix on a Brittiläinen Youtuber , sosiaalisen median persoonallisuus ja koomikko. Hän on osa 'Rose and Rosie' -duoa. Pari on naimisissa ja julkaisee videoita YouTube-kanavallaan, joka on saanut yli 915 000 tilaajaa.\nRose Ellen Dix: Ikä, vanhemmat, sisarukset, perhe, lapsuus, etnisyys\nRose Ellen Dix syntyi Ross-on-Wyessä, Herefordshire, Iso-Britannia 15. kesäkuuta 1988. Vuodesta 2020 lähtien hän ikä on 31. Hän varttui Worcestershiressä vanhempiensa ja kahden kanssa sisarukset , John ja Laura. Hän ei kuitenkaan ole paljastanut vanhempiensa henkilöllisyyttä.\nalexandra steele sääkanavan wikipedia\n16-vuotiaana hän sai tietää olevansa homo ja tuli ulos sisarensa luo, joka oli erittäin tukeva. Hänen äitinsä kuitenkin kamppaili hieman alussa. Hän paljasti, että äitinsä pelkäsi, kuinka ihmiset voisivat kohdella häntä.\nHänen etnisyys on britti.\nPuhuessaan koulutuksestaan Rose osallistui Herefordin taidekorkeakouluun, jossa hän opiskeli elokuvaa ja näyttömediaa.\nRose Ellen Dix: Työelämä, ura\nVuonna 2014 Rose jätti työnsä Apple Storesta Worcesterissä ja tuli täysin aktiiviseksi a YouTuber . Rosien henkilökohtaisen kanavan nimi muutettiin myös sen jälkeen, kun pariskunta päätti levittää vloggaussisältöään siellä. He nimeivät kanavan uudeksi nimeksi 'Rose and Rosie Vlogs' ja alkoivat ladata vlogeja ja erilaisia sarjoja, kuten #RealTalk, vuosittaiset VLOGMAS-videot ja BISEXY-SARJAT. #RealTalk-videoissa pari puhui tosielämän konflikteista ja tilanteista, joissa hyödynnettiin henkilökohtaisia kokemuksia ja neuvottiin katsojille.\nPääkanavallaan he lataavat sohvakomedioita ja elokuvahaasteita, oppaita ja pelivideoita. Vuosien mittaan he ovat tehneet yhteistyötä useiden tunnettujen YouTuberien kanssa Hannah Hart , Shannon Beveridge ja Oli White .\nPari perusti myös Pelaa peliä He ovat luoneet kanavan yksinomaan videoihin, joissa pelataan pelejä, kuten Dawn, FIFA, GTA 5 ja The Sims 4. Pääkanavallaan heillä on noin 915 000 tilaajaa.\nRose on keksinyt itselleen alter egon, jota kutsutaan maltaksi, joka on elitistinen hahmo, joka väittää olevansa Kanadan saaren kuninkaallinen. Hän esiintyy elokuvissa ”This is Just Ridiculous” ja ” Superkiss osa 3 ”.\nPari yhdessä on ollut esillä sarjoissa 'Internetin haltuunotto' ja todellisuussarjoissa 'Stupid Man, Smart Phone'. Pari haastatteli kesäkuussa 2016 Melissa McCarthy ja Paul Feig mainostamassa elokuvaansa 'Ghostbusters'.\nRose Ellen Dix: Nettovarallisuus, Palkka\nRose Ellen Dixillä on arvioitu nettovarallisuus noin 250 000 dollaria. Lisäksi hän ansaitsee YouTube-kanavaltaan noin 50--8 dollaria vuodessa.\nHänestä ei ole huhuja. Hän ei ole ollut osa mitään huhuja. Hän ei myöskään ole ollut osa kiistoja. Monet ihmiset ylistävät duoa avoimesta vuoropuhelusta ja myönteisestä vaikuttamisesta LGBT-asioiden käsittelyssä.\nRose seisoo a korkeus noin 5 jalkaa 6 tuumaa. Hän painaa noin 64 kg. Lisäksi hänellä on ruskeat hiukset ja siniset silmät. Kengän koosta, mekon koosta, rintaliivien koosta jne. Ei kuitenkaan ole tietoja. Samoin hän ei ole paljastanut rintojen, vyötärön ja lantion ruumiinmittauksia.\ned Kiinan nettovarallisuus 2016\nDix on sosiaalisen median persoonallisuus. Hän on aktiivinen sosiaalisen median sivustoissa. Ruusulla on noin 435,5 tuhatta seuraajaa Twitterissä ja noin 9,6 tuhatta seuraajaa Facebookissa. Samoin hän Instagram tilillä on noin 510 tuhatta seuraajaa.\nHaluat ehkä myös lukea Bio, ura, kehonmittaukset, sosiaalinen media, vanhemmat, koulutus, suhteet ja paljon muuta Kate Elizabeth , Sophie Louise , Kirsikka Wallis , ja enemmän.\nzachery ty bryan nettovarallisuus\non gerard tapa vielä naimisissa\npedro pascal lena headey suhde\nkuka on scott bakula naimisissa\ndanny trejo nettovarallisuus 2018\njoka on Jackie naimisissa koripallovaimoiden kanssa


Vanhan koneen päivitys n. 500€:lla | AfterDawnin keskustelualueet\nVanhan koneen päivitys n. 500€:lla\nViestiketju Uutta tietokonetta ostamassa -osiossa. Ketjun avasi honsus 30.01.2017.\nhonsus Regular member\nElikkä nykyinen kokoonpano on noin 6 vuotta vanha ja Battlefield 1:stä olisi tarkoitus päästä pelaaman.\nmuistit: joku A-datan 4,00Gt Dual-Channel DDR3 @ 666MHz (9-9-9-24)\nemolevy: ASUSTeK Computer INC. M4A785TD-V EVO (AM3)\nnäytönohjain: 1024MB ATI AMD Radeon HD 5700 Series (ATI AIB), tarkemmin 5770\npowerina: SilverStone 500w SST-ST50F-ES\nnäyttönä: BenQG2222HDL (1920x1080@60Hz)\nKotelona toimii Antec 300 (atx?). Poweri varmaan toimii jatkossakin moitteetta, joten sitä ei varmaan tarvitsisi vielä vaihtaa? Muistia olen suunnitellut hankkivani käytettynä Kingston 16GB (2x8GB) HyperX Fury, DDR3 1600MHz, CL10, 1.5V, kun irtoaisi 95 eurolla. Saksasta tilaaminen ja käytettynä hankkiminen on mahdollista. Budjetiksi olen ajatellut 500€.\nOnko i5-2500k liian vanha valinta esimerkiksi rx 480 näyttiksen kanssa ?\nhonsus sanoi: ↑\nNo kyllä se i5-2500k vielä pelejä pyörittää jos sen halvalla saisit. I7-2600k olisi jo huomattavasti parempi vaihtoehto, kellotettuna vielä tosi kova peli\nJep, riittää. Kaverilla kerroinlukittu i5-2500 ja edelleen pelaa sillä.\n2500k riittäisi kyllä tuolle näyttikselle, mutta ei ole mikään hirmuloikka vanhaan prossuun verrattuna. Jos vaihtamaan alat niin suosittelisin kunnon parannusta ja vähintään 2600k.\nSaksasta saisi hieman nopeamman muistin melkein samaan hintaan kuin tuo käytetty http://www.mindfactory.de/product_i...Sport-DDR3-1600-DIMM-CL9-Dual-Kit_798853.html. Tuossa näyttis http://www.mindfactory.de/product_i...X-4G-Aktiv-PCIe-3-0-x16--Retail-_1119319.html.\nJos vaihtamaan alat niin suosittelisin kunnon parannusta ja vähintään 2600k.\nJos niitä löytys välillä..\nItselläni on AsRockin Extreme4 tossa hyllyssä pistämättömänä odottamassa jotain tarpeeks hyvää..\nTietämättönä kysyn, että mikä tuosta muistista tekee nopeamman? Omaan silmään luvut täsmäävät. Muisteista vielä sen verta, että olen saanut sellaisen kuvan, ettei ddr4 tuo kauhen suurta hyötyä jollei hirveän nopeaa osta. Onko 8GB rx 480 rahan haaskausta 4Gb verrattuna? Millasta emolevyä sitä kannattaisi ostaa, onko sillä muuta väliä kunhan prosessori ja muistit sopivat? Kannattaisiko mitään prosessoria ostaa uutena alle 600 euron budjetilla ?\nMuisteissa pykälää kireämpi latenssi (cl9 vastaan cl10). Ei juuri merkitystä, mutta onpahan marginaalisesti nopeampaa kuitenkin. Ddr4 ei ole sen kummempaa, monesti jopa hitaampaa.\n8 gigan 480 on rahan haaskausta. Keskiluokan lappu jossa tehot loppuu ennen kuin muisti.\nEmolevy riippuu sitten prossusta. Jos 2500k:n tai 2600k:n ostat niin pitäisi olla kohtuullisen laadukas kampe hyvällä virransyötöllä, mutta sellaisia ei löydy oikein mistään. Ehkäpä RatCon myy tuon joutilaan perskiven, vaikka ei sekään mikään maailman paras levy ole. Tuohon vanhaan emolevyyn ei ilmeisesti mene fx-prossut edes bios-päivityksen jälkeen, mikä on harmi. Pelkkä näyttispäivityskin tosin piristäisi konetta kummasti, ainakin siihen asti kunnes zen joutuu kauppoihin ja testipenkkiin.\nTäysin uudet osat menisi postikulujen verran yli:\nhonsus kiitti tästä.\nPostikulut siis 20 euroa.\nNo joo, sitä vois mennä aluksi tolla näyttiksen ja muistien päivittämisellä. Olisiko tälläisestä setistä käytettynä max 250 hyvä hinta: Intel i5-2500K / ASROCK Z68 PRO GEN 3 / Corsair 16G 1600MHz (CMZ8GX2A1600C9)\nJos sulla on 16Gt 1600mhz muistikitti, niin säästät kyllä ne etkä tilaa 8Gt settiä tilalle.\nEhkäpä RatCon myy tuon joutilaan perskiven, vaikka ei sekään mikään maailman paras levy ole\nJa ei, en myy omaa emoani x)\nEihän se kauppa käy kun kaikki käyttökelpoiset vehkeet on jemmattu komeroon parempia päiviä odottelemaan.\nMutta että, emo+prossu+muistit 250 euroa, mistä muisteista 95. Jää 155 euroa neljän säikeen prossusta ja vanhasta huonosta emolevystä. En maksaisi. Uutena parempaa:\nPäätin tilata MSI Radeon RX 480 Gaming X 4G näyttiksen ja Cruciallin muisteista 8gb version tuosta ylempää. Jään odottelemaan mitä se zen tuo tullessaan.\nTuossa on sellainen ongelma että muisti ei sovi zenin kanssa.\nVaatiiko se ddr4 ?\nJoo, pitää olla. Tuo yllä mainittu Xeon on käytännössä paras prossu ddr3:lle.\nOnkos Xeoneilla jotain väliä mikä versio, tämä olisi vähän halvempi http://www.mindfactory.de/product_i...E3-1220v5-4x-3-00GHz-So-1151-BOX_1014853.html\nKäytettynä löytyis heti Xeon E3-1245 v2 versio, onko 195 hinta okei?\nTuo Xeon on Skylake, syö tuollaisia muisteja. Siis tuo viesti #16, ylempi.\nWhatta Heck, 01.02.2017\nVaatii kalliin emolevyn eikä ole ht:tä. Ja tosiaankin ddr4.\n1245v2:n kanssa olisi taas ongelmissa emolevyn löytämisen kanssa. Hyvä prossu sekin on, mutta en suosittelisi. 1231v3:lle saa halvalla hyvän uuden emolevyn, mikä on iso etu verrattuna myynnissä silloin tällöin näkyviin 5 vuotta vanhoihin roskalankkuihin.\nTuli napattua Xeon 1231 v3 parilla satasella käytettynä. Onneksi sai lisättyä mindfactoryn tilaukseen tuon gigabyten z97 emolevyn. Lopputuloksena on wwallun ehdottamat osat msi:n näyttiksellä ja käytetyllä xeonilla. Budjettikaan ei ihan hirveästi venynyt. Kiitokset avusta.


Kymijoen suudelma Aurorassa – Traveldeep\nLisävuorokausi AuroraHutissa Sisältää aamiaistarvikkeet kahdelle toimitettuna hyttiin sekä suihkujen ja tynnyrisaunan käytön\t € 250 0 1\nRomanttinen vuorokausi rakkaan kanssa Kymijoen rannalla kesken arkea. Äärimmäisen helppo ja täyteläinen. Luksusmajoitus AuroraHutissa. Aurora on fyysisesti joessa, siitä on upeat näkymät kohti auringonlaskua ja tähtitaivaskin näkyy hienosti maatessasi tasokkaassa vuoteessa.\nMajoitus joessa sijaitsevassa AuroraHutissa\n15:30-17:30 Koskikylpylä yksityiskäytössä: puusauna, lämmin palju, tunnelmallinen tupa joen rannalla\n18:00-20:00 Isännän valmistelema loimulohi-illallinen kodassa\n18-20 Koskikylpylä yksityiskäytössä: puusauna, lämmin palju, tunnelmallinen tupa joen rannalla\n20-22 Isännän valmistelema loimulohi-illallinen kodassa\nOhjelma voidaan tarvittaessa mahdollisuuksien mukaan räätälöidä, esim. alkavaksi klo 18. Ilmoita toiveenne tilauksen yhteydessä lisätietokentässä.\n9:00 Kultarannan aamiainen toimitettuna hyttiin\n690 € / 2 hlö\nMajoitus huikeassa AuroraHut maisemahytissä 1 vrk, vuodevaatteet, pyyhkeet, loppusiivous\nTalon kuohuviinipullo toimitettuna majoituspaikkaan\nIsännän valmistelema ja tarjoama loimulohi-illallinen kodassa\nKultaan Koskitilan aamiainen toimitettuna hyttiin\nSyyskuu-toukokuu saatavuuden mukaan paitsi 23.12-26.12.2021, 31.12.2021.\nAuroraHut hytissä on vessa, mutta ei ole suihkua. Vieraiden käytössä on suihku, joka sijaitsee tilan toisessa rakennuksessa\nJuomat illalliseen ja saunomiseen kannattaa varata etukäteen, paikalla ei ole juomavarastoa, maksu paikan päällä käytön mukaan. Hinnat: puna-/valko-/kuohuviini 25 €/pullo, siideri/olut/lonkero 3-5€/kpl


Otteita Charles Taze Russellin elämästä - osa 6 - Veljesseura.org\nOtteita Charles Taze Russellin elämästä - osa 6\nViesti Kirjoittaja Syväkurkku » 09.11.2020 12:57\nMillainen henkilö Charles Taze Russell oli? Oliko hän vilpitön totuuden etsijä? Hyväntahtoinen hörhö, joka suolsi harmitonta huuhaata? Tietoinen huijari?\nKenenkään pään sisälle on mahdotonta päästä arvioidakseen motiiveja, varsinkaan jo kuolleen henkilön. Kirjoitukset ja puheet eivät juurikaan auta arvioinnissa, sillä mikään ei ole helpompaa kuin kirjallinen ja suullinen valehtelu ja teeskentely. Ainoa mahdollisuus on arvioida tekoja.\nOliko Russell tietoinen huijari? Ollessani Jehovan todistaja olisin pitänyt tällaista väitettä tietysti täysin mahdottomana. Vielä vuosi sittenkin olisin asettanut väitteen todenperäisyydelle ehkä kymmenen prosentin todennäköisyyden. Kevään, kesän ja syksyn aikana eteen on kuitenkin tullut paljon todistusaineistoa, joka on päivittänyt tuota todennäköisyyttä suuremmaksi. Näitä todisteita olen käsitellyt aikaisemmissa postauksissa.\nTodisteet voi jakaa seuraaviin ryhmiin:\nMikäli Russell todella olisi oikeasti uskonut siihen väitteeseensä, että nykyinen asiainjärjestelmä olisi päättynyt lokakuussa 1914, hän ei olisi investoinut muutamaa kuukautta aikaisemmin autotehtaaseen ja muihin liiketoimiin.\nElämänsä aikana Russell osallistui kymmeniin, ellei satoihin liiketoimiin. Joku voisi tietysti väittää, että Russell toimi näin edistääkseen Jumalan sanan levittämistä. Tämä ei kuitenkaan selitä sitä, miksi kaikki piti tehdä salassa ja pimennossa. Seura ei kerro historiassaan tänäkään päivänä näistä liiketoimista kerrassaan mitään. Itse asiassa Seura luo vaikutelman, että Russell lopetti liiketoimien teon vuoteen 1877.\nRaha oli selvästi Russellia motivoiva voima. Jo pelkästään Tower Publishing Companyn perustaminen korjaamaan kirjojen ja lehtien myyntivoitot riittäisi yksinään heittämään ison varjon Russellin päälle.\nRussell teki huijauksia Vartiotornin välityksellä, kuten suomaan myynti farmeiksi, ihmevehnä ja syöpälääke. Näille tapauksille oli ominaista, että Russell syytti huijauksista aina muita.\nHuijauksia muissa liiketoimissa oli lukematon määrä ja niistä Russell joutui vähän väliä oikeuteen. Näissä oikeudenkäynneissä Russell yleensä myös tuomittiin. Russellin isä, joka oli mukana perustamassa Seuraa, istui puolestaan vankilassa varkauksista ja huijauksista. Omena ei pudonnut kauaksi puusta.\nÖiset vierailut piikatytön huoneeseen sekä Rose Ballin tapaus osoittavat Russellin toimineen suurella todennäköisyydellä opetustensa vastaisesti. Kumpaakin tapausta voi pitää erityisen törkeänä, koska nämä nuoret naiset olivat alisteisessa suhteessa Russelliin.\nHuonoa moraalia osoittaa myös hänen suhtautumisensa vaimoonsa. Russell kirjaimellisesti heitti vaimonsa kadulle eikä suostunut maksamaan oikeuden määräämiä korvauksia ja elatusmaksuja. Vaimo sai avioeron todistetun henkisen julmuuden perusteella. Huonoa moraalia osoittavat myös monet rasistiset kirjoitukset.\nRussellin oma käytös oli kaukana siitä, mitä hän opetti.\nJokainen muodostaa oman käsityksensä Russellista. Itselleni on muodostunut teoria siitä, mitä Alleghenyssä todellisuudessa tapahtui 150 vuotta sitten. Se on arvaus, omasta mielestäni todennäköisin tapahtumien kulku. En väitä teorian olevan absoluuttinen totuus enkä sitä kenellekään tuputa. Se on oma vaatimaton arvaukseni.\n1870-luvulla kolmen pittsburghilaisen liikemiehen ja ystävyksen, Joseph ja Charles Taze Russellin sekä Henry Conleyn, liiketoimet olivat ajautuneet vaikeuksiin. Joseph Russell oli tehnyt konkurssin jo aikaisemmin ja Henry Conley teki konkurssin 1876. Kolmikko mietti uutta liiketoimintaa.\nCharles Taze Russell oli törmännyt Pittsburghissa adventistisaarnaajiin, kuten Wendelliin, Stetsoniin ja Storosiin. Erityisesti Stetson oli kaikille miehille tuttu, sillä tämä asui elämänsä viimeiset vuodet Henry Conleyn luona. Charlesilla oli mielessään milleriläinen liike, joka oli muutamaa vuosikymmentä aiemmin saanut kannattajia sadoista tuhansista amerikkalaisista. Viimeisen niitin orastavaan suunnitelmaan löi tutustuminen Barbourin aikaennustuksiin Jeesuksen toisesta tulemisesta.\nSyntyi liikeidea: Mitä jos alettaisiin julkaista uskonnollista kirjallisuutta, jossa ennustetaan Jeesuksen toista tulemista! Varmasti kirjat myisivät kuin häkää, kuten oli tapahtunut Millerin aikana. Esikuvana miehillä oli Russelleiden naapurissa asunut Eugene Edward Fairfax Williamson, joka oli takonut uskonnollisella kirjallisuudella kasapäin rahaa. Sisältö suunniteltuun kirjallisuuteen saatiin tutuilta adventistisaarnaajilta (jotka nämäkin sinänsä näin jälkikäteen voi huoletta luokitella aikansa uskonnollisiin itseoppineisiin helppoheikkeihin).\nKukaan kolmesta liikemiehestä ei todennäköisesti ikimaailmassa olisi uskonut, millaiseen kultasuoneen he iskivät. Henry Conley tosin jätti tämän huonomaisen kultasuonen heti kun menestyi ihan oikean teollisen liiketoiminnan parissa. Joseph Russell joutui puolestaan vankilaan, mutta Charles Taze Russell aloitti ja jatkoi julkaisutoimintaa. Tekstit julkaisuihin tuotti pääosin hänen vaimonsa ja myöhemmin muut avustajat. Mitä älyttömämpiä asioita kirjoitettiin, sitä paremmin kirjat ja lehdet myivät. (William J. Schnell on elävästi kuvannut kirjassaan 30 Year a Watchtower Slave, miten tämä oli päätoimiston tietoinen taktiikka 20-luvulla. Kun Rutherford ennusti 1920-luvun alussa Raamatun ”prinssien” paluuta Kaliforniaan vuonna 1925, kirjamyynti räjähti käsiin).\nCharles Taze Russellin elämästä voisi saada hauskan veijaritarinan. Kullankaivuuta Kaliforniassa, öljynporausta ja mineraalien etsintää Philadelphiassa, huoneistojen vuokrausta beteliläisten nimissä, öisiä hiippailuja piikatytön huoneeseen, futuurikauppaa, kustantamon perustaminen uskonnollista kirjallisuutta varten, pakomatka etsintäkuulutettuna laivalla Eurooppaan, jne, jne.\nHauskuuden veijaritarinalta vie kuitenkin se tosiasia, että jo Russellin aikana monet kärsivät Russellin toimista. Pahimmillaan joku saattoi hankkia Russellin tarjoamaa syöpälääkettä ja jättää oikeat hoidot väliin, menettäen henkensä. Muutkin kuin kanadalainen Hope Hay menettivät omaisuuksia – kuten ne onnettomat, jotka ostivat Vartiotornin ilmoituksilla myydyt suomaat Floridasta farmeikseen ja joutuivat karvaasti pettymään. Monet ihmiset kärsivät Russellin epärehellisistä ja kunniattomista liiketoimista. Onnettomassa asemassa olivat myös ne yksinkertaiset ihmiset, jotka mielenhallintaan jouduttuaan omistivat elämänsä päätoimiston orjuuteen tekemään käytännössä ilmaista työtä Russellin rikastuttamiseksi.\nLopullisen hauskuuden veijaritarinalta vei seuraava presidentti, Joseph Franklin Rutherford, jonka aikana tavalliset seurakuntalaiset pakotettiin myyntimiehiksi ja -naisiksi, karttaminen jyrkentyi ja otettiin käyttöön idioottimaisia sääntöjä, kuten aluksi rokotuksista ja myöhemmin verensiirroista kieltäytyminen. Rutherford teki vielä kohtalaisen harmittomasta huuhaa-uskonnosta vaarallisen kultin.\nHistoria tuntee Russellin ja Rutherfordin kaltaisia peräkkäisiä johtohahmoja muitakin. Ensimmäinen johtaja on imagoltaan idealisti, toinen brutaali käytäntöjen luoja, organisoija. Tällaisia parivaljakkoja ovat olleet esimerkiksi Lenin ja Stalin sekä mormoneilla Joseph Smith ja Brigham Young. Yhdistelmä näyttää toimivan hyvin.\nCharles Taze Russell on mielenkiintoinen henkilö, oli hän sitten vilpitön totuuden etsijä, hyväntahtoinen hörhö tai tietoinen huijari. Harmi, että useimmat nykyisistä Jehovan todistajista tietävät perustajastaan todella vähän.\nKiitokset kaikille, jotka jaksoivat selata nämä otteet Russellista läpi!\nRe: Otteita Charles Taze Russellin elämästä - osa 6\nViesti Kirjoittaja Harmus » 09.11.2020 18:02\nKiitos vaivannnäöstä ja johtopäätöksistä.\nLopullista totuutta Russelista ei varmaan koskaan saada. Silti kiinnostaisi tietää onko Russellista tallennettu aikalaistodistus läpeensä negatiivista vai löytyykö (Vartotorni poislukien) jonkinlaista välitason materiaalia. Siis sellaista jossa miehen ansiot tunnustettaisiin kaiken muun sonnan rinnalla.\nKysyn koska itseäni ei ole koskaan kiinnostanut porautua aiheeseen sen syvemmin . Kaikenlainen näkemykseltään yksipuolinen materiaali yleensä taas herättää enemmän kysymyksiä kuin mitä vastaa (vrt. Vartiotorni).\nViesti Kirjoittaja marttinäätinki » 09.11.2020 18:33\nKyllähän sitä välitason materiaaliakin löytyy.\n"Huummormiähhii" oli kans. Mua ainakin naurattaa esim.pyramidien mittailu. Tekikö sitä sitten ihan tosissaan tai huumorin pilke silmäkulmassa, mutta naurattaa kumminkin.\nViesti Kirjoittaja Sami Uusi-Luomalahti » 09.11.2020 21:55\nKiitos aivan loistavasta katsauksesta Russellin elämään ja kovasta työstä Syväkurkulle! Tuossa askartelin jokin aika sitten aikajanan Millerin, Barbourin ja Russellin aikalaskelmista. Kun ne laittaa noin samaan kuvaan, hahmottaa helpommin, mistä aikalaskelmat on peräisin. Russell kopioi ne suoraan, sellaisenaan Barbourilta:\nViimeksi muokannut Sami Uusi-Luomalahti, 10.11.2020 19:45. Yhteensä muokattu 2 kertaa.\nViesti Kirjoittaja katuva » 09.11.2020 23:22\nEnsinnä suuri kiitos Syväkurkulle!\nItse en suhtaudu C.T Russellin aivan niin negatiivisesti. Itsellä on ollut yritys samaan aikaan perheen perustamisen kanssa ja voin todeta, ettei aikaa paljon jäänyt.\nItse näen omiin ajankäytön kokemuksiin vedoten, että C.T Russell oli koheltaja. Mahdollisesti maaninen persoonallisuus, joka huseerasi kaikkialla, perehtymällä mihinkään kunnolla.\nJatkuvasti matkoilla, liiketoimet, puheet, vaimo, oikeudenkäynnit, Betel, oppien miettiminen ja lukuisa muita asioita päällekkäin. Kaverin on täytynyt olla maanisesti yliaktiivinen.\nJos kaveria vertaa tuohon Leniniin, niin hän tyytyi johtamaan Bolsevikkeja ja myöhemmin Neuvostoliittoa kaverinaan Troski, Stalin, Buharin, Rykovinin, Zinojevin, Kamenevin ja liudan muita assholeja.\nIlman WT-seuraa Russel olisi päätynyt köyhäintaloon. Wt-seuran tuloilla Russel paikkasi kohellusten tappiot. Russelilla oli yksi suuri onnistuminen. Russel oli kerran oikeassa paikassa, oikeaan aikaan, oikealla idealla ja teki hyvän tilin. Näitä oikealla hetkellä onnistujia historia tuntee.\nUskon Russelin olleen tosissaan. Hän siirteli loppua esim. vuodesta 1914 vuoteen 1915. Täysverinen huijari olisi siirtänyt sen vuoteen 1924 tyyliin tarpeeksi lähellä, mutta kuitenkin tarpeeksi kaukana kusetuksen kannalta.\nRussel ilmeisesti uskonnollisen menestyksen siivittämänä alkoi uskoa olevansa jonkin sortin profeetta. Vaikuttaa narsistilta, jolla toiminnassaan oli maanisia piirteitä. Aidon kulttijohtajan tavoin, uskoi itse olevansa sääntöjen yläpuolella. Lienee itse ollut aidon hämmästynyt, kun ennustetut loput eivät saapuneet.\nLienee kuitenkin selvää, ettei Russel täysin kadottanut todellisuudentajua. Siitä kertovat sijoitukset lopun kynnyksellä. Hitlerin lapsuuden perhelääkäri oli juutalainen. Hitler antoi käskyn, ettei häneen kosketa ja kyseinen lääkäri muutti Yhdysvaltoihin. Poliittiset ja muut kulttijohtajat yleensä joustavat perseilyssään jossain kohtaa, joka kertoo siitä, etteivät he itsekkään aivan tosissaan usko 100% mitä suustansa päästävät. Varaumille jää aina hiukan tilaa.\nViesti Kirjoittaja Verilettu » 11.11.2020 10:22\nSuurkiitos itsellesi, että olet tehnyt suuren työn, ja kirjoittanut nämä jutut meidän kaikkien luettavaksi!\nViesti Kirjoittaja Syväkurkku » 11.11.2020 11:26\nSilti kiinnostaisi tietää onko Russellista tallennettu aikalaistodistus läpeensä negatiivista vai löytyykö (Vartotorni poislukien) jonkinlaista välitason materiaalia. Siis sellaista jossa miehen ansiot tunnustettaisiin kaiken muun sonnan rinnalla.\nHeitit mielenkiintoisen kysymyksen, joka alkoi vaivata itseänikin. Rekisteröin varta vasten viikon ilmaisen tilin Newspapers.com sivustolle.\nSivustolta löytyy 12 190 Russellia koskevaa lehtiartikkelia (tosin osa haussa virheellisesti mukana), joista suuri osa on Russellin aikaisia tai vähän hänen kuolemansa jälkeen julkaistuja. Kävin satunnaisesti juttuja läpi. Välitason materiaali keskittyy lähinnä aikaan heti Russellin kuoleman jälkeen, jolloin jutuissa kerrottiin Russellin kuolemasta ja Raamatuntutkijoista neutraaliin sävyyn. Mukana artikkeleissa on myös juttuja, jotka Seura on selvästi kirjoittanut. Jo Russellin aikana Seura myi juttuja lehdille julkaistaviksi ja myöhemmin jopa maksoi niiden julkaisusta. Käytännössä ne olivat artikkelin muotoon kirjoitettuja mainoksia.\nJos nuo heti kuoleman jälkeen kirjoitetut artikkelit ja todennäköisesti Seuran itsensä kirjoittamat artikkelit jättää pois, positiivisia tai edes välitason artikkeleita on vaikea löytää.\nTämä ei ole mikään ihme. Mitä ansioita Russellilla oli? Mitä positiivista Russell tai Russellin perustama kultti saivat aikaan? Muihin uskontoihin verrattuna eivät kerrassaan mitään. Hän ei perustanut kouluja eikä sairaaloita. Hän ei auttanut köyhiä eikä tehnyt minkäänlaista hyväntekeväisyyttä. Hänen kulttinsa ei harrastanut diakoniatyötä. Hänen kulttinsa ei auttanut perheitä koulutuksen saaneiden henkilöiden avulla, päinvastoin kultti hajotti perheitä. Joillakin uskonnoilla väitetään olevan positiivinen vaikutus mielenterveyteen, Russellin perustama kultti aiheutti mielenterveysongelmia, kuten useissa tutkimuksissa on havaittu.\nKun lukee noita aikalaisten kirjoituksia, oma negatiivisuuteni on vielä kohtalaisen lievää.\nAiemmin mainitsemistani lähteistä parhaiten negatiivisuuden on välttänyt Chryssides, joka tarkastelee Russellia tiedemiehen viileydellä ja on enemmän keskittynyt siihen, mitä Russell opetti.\nMielenkiintoisesti jo vuonna 1918 lehdet käyttivät Russellin seuraajista nimitystä "kultti".\nViesti Kirjoittaja Seuraaja » 19.11.2020 19:29\nVuosisatamme Kronikka s.203\nJehovan todistajien perustaja kuollut\n31. lokakuuta. Charles Taze Russell, Siionin Vartiotornin Traktaattiseuran eli Jehovan todistajien perustaja kuolee saarnamatkalla Pampassa Teksasissa.\nHän perusti uskonnollisen liikkeensä vuonna 1872 ja esittää kirjoituksissaan uskonkappaleensa, joiden hän uskoo perusteellisen Raamatun tutkimisen jälkeen olevan luotettavia. Hän ennusti vuosille 1874 ja 1878 Jeesuksen palaavan näkymättömänä maan päälle. Vuodeksi 1914 hän ennusti, että pakanalliset ajat loppuisivat ja että syttyisi suuri sota, jossa kapitalismi ja sosialismi taistelisivat toisiaan vastaan. Sekasortoisen ajan jälkeen Russell katsoi koittavan tuhatvuotisen valtakunnan.\nRussell uhrasi suurimman osan omaisuudestaan levittääkseen uskonkappaleitaan kirjojen ja lehtien (esim. Vartiotorni) välityksellä. Hänen kuusiosaista teostaan Studies in the Scriptures on painettu 16 miljoonaa kappaletta ja se on käännetty 35 kielelle.\nViesti Kirjoittaja Seuraaja » 19.11.2020 19:41\n"Silloin on täyttynyt Jumalan salaisuus" v.1969 s.109-111\nCharles Taze Russell, joka oli Vartiotornin Raamattu- ja Traktaattiseuran presidenttinä vuosina 1884-1916, ei koettanut perustaa uskonnollista lahkoa Seuran jäsenten ja siihen liittyneen Kansainvälisen Raamatuntutkijain Seuran jäsenten keskuuteen. Sen sijaan hän odotti tosi kristillisen seurakunnan taivaallista kirkastumista "pakanain aikojen" lopulla vuonna 1914. (Luuk.21:24) Kuitenkin ensimmäisen maailmansodan aikana, hänen 31. lokakuuta 1916 tapahtuneen kuolemansa jälkeen, ilmeni pyrkimys perustaa uskonnollinen lahko hänen opetustensa ja järjestörakenteensa ympärille, vaikka sellaista ei ollut tarkoitettu. Heinäkuussa 1917 ilmestyi englanniksi kirja "Täyttynyt salaisuus", Raamatuntutkielmien 7. osa, jota sanottiin julkaisijan alkulauseessa sivulla 2 "pastori Russellin kuoleman jälkeiseksi teokseksi". Tässä kirjassa puhuttiin C.T.Russellista "uskollisena ja älykkäänä palvelijana", josta Matt.24:45-47 (Väl) ennustaa. Ilmestyskirjan selityksissään se esitteli C.T.Russellin "seitsemäntenä sanansaattajana", ts. "Laodikean seurakunnan enkelinä", seurakunnan, joka on luettelon seitsemäs ja viimeinen. (Ilm.3:14) Hesekielin ennustuksen selityksissä kirja sanoi C.T.Russellin olleen ennustettu liinavaatteisiin puettu mies, jolla on kirjoitusneuvot lanteillaan. (Hes.9:4-11; 10:1-7) Luonnollisesti ne, jotka hyväksyivät tällaisen selityksen, tunsivat tarvetta olla uskollisia Jehova Jumalan ihmeellisellä tavalla käyttämää palvelijaa kohtaan. He tunsivat olevansa velvolliset kannattamaan häntä korkeimman Jumalan maallisena välikappaleena ns. "Laodikeakautena".\nTämä pyrkimys lahkon perustamiseen Jeesuksen uskollisten seuraajien keskuuteen ei kuitenkaan miellyttänyt häntä, joka "pitää niitä seitsemää tähteä oikeassa kädessään", Ne, jotka vihaavat epäkristillistä lahkolaisuutta, taistelivat hänen johdollaan tätä pyrkimystä vastaan perustaa sellainen uskonnollinen lahko, joka olisi muistuttanut niitä kristikunnan lahkoja, joista ne olivat lähteneet. Ne, jotka päättivät seurata kuollutta miestä, jättivät heidän rivinsä. Ne, jotka uskoivat, että Raamatun totuuden valo ei lakannut lisääntymästä, kun Vartiotornin Raamattu- ja Traktaattiseuran ensimmäinen presidentti kuoli, pitivät kiinni Jumalan näkyvästä järjestöstä ja jatkoivat Pyhän Raamatun tutkimista lisääntyvässä valossa.\nJehovan todistajat - Jumalan valtakunnan julistajia v.1993 s.626\nMonet tuohon aikaan pois seuloutuneet pitivät kiinni sellaisesta näkemyksestä, että ihmisyksilö, Charles Taze Russell, oli Matteuksen 24:45-47:ssä (KJ) ennustettu "uskollinen ja viisas palvelija", joka jakaisi hengellistä ruokaa uskon huonekunnalle. Varsinkin hänen kuolemansa jälkeen jopa Vartiotornissa esitettiin vuosien ajan tällainen näkemys. Silloisista raamatuntutkijoista asia näytti olevan näin, koska veli Russellilla oli ollut niin huomattava osa. Hän ei itse edistänyt tätä ajatusta, mutta hän myönsi sitä kannattavien esittämien perustelujen näyttävän järkeviltä.\nJehovan todistajat - Jumalan valtakunnan julistajia v.1993 s.621,622\nKäyttikö Jumala näkyvää kanavaa?\nOn tietysti olemassa useita uskonnollisia järjestöjä, ja melko monet opettajat käyttävät jonkin verran Raamattua. Käyttikö Jumala erityisesti Charles Taze Russellia? Jos käytti, niin eikö Jumalalla ollut enää näkyvää kanavaa, kun veli Russell kuoli? Näistä tuli polttavia kysymyksiä, jotka aiheuttivat lisää koettelua ja seulontaa.\nEi varmastikaan voitu odottaa, että Jumala käyttäisi C.T.Russellia, jos tämä ei pitäisi uskollisesti kiinni Jumalan sanasta (Jer.23:28; 2.Tim. 3:16,17). Jumala ei käyttäisi miestä, jota pelko estäisi saarnaamasta siitä, minkä hän näkisi kirjoitetun selvästi Raamattuun (Hes.2:6-8). Jumala ei myöskään käyttäisi ihmistä, joka yrittäisi Raamatun tuntemuksensa avulla saada kunniaa itselleen (Joh.5:44). Mitä tosiasiat siis osoittavat?\nKun Jehovan todistajat nykyään tarkastelevat Charles Taze Russellin tekemää työtä, hänen opetuksiaan ja sitä, miksi hän niitä opetti, sekä hänen aikaansaannoksiaan, heillä ei ole epäilystäkään siitä, että Jumala tosiaan käytti häntä erityisellä tavalla ja merkittävään aikaan.


Kirpputorit | Sivu 25 | NES-Retro\nViestiketjun aloittaja Pelkone\nEnsimmäinen Edellinen 25 / 26\nTuli heitettyä pieni kirpparikierros, jonka kohteina Tukeva kierrätyskeskus, City Pörssi ja Wanha Reppu niminen antiikkiliike.\nTukevalta löytyi hajottamani muovikapustan tilalle Sorsakosken koussikka 50 sentillä ja pieni alumiininen Hackmanin alumiinivuoka myös 50 sentillä. Tuollaiset pienet vuoat ihan käteviä ja vanhemmilla semmoisissa lämmittänyt esim. pizzanjämät.\nCity Pörssistä taas kaksi pientä kanttipurkkia 12€ yhteensä. Siellä oli myös veehooässää melko hyvä kattaus tarjolla, mutta en ottanut mitään mukaan, kun en niitä varsinaisesti keräile, eikä hintatasosta mitään käryä.\nMeillä on mökillä tollanen Sirpa seinällä. Tuli kaupanpäällisinä kun ostettiin se saari. Jotain vanhoja 60-luvun posliinikippoja siellä on kanssa mistä juodaan kahvetta. Ja helvetisti sarvis-keittiöhommeleita.\nLöysin tämmösen Micro Game Machinen jossa 240 peliä. Mietin että kuinkahan turha tää on, mutta kun oli 5€ hintaa niin aattelin sitten vittuillakseni ostaa pois.\nToimiihan tämä ja ei tää nyt oikeestaan edes niin turha ole mitä vois ensin luulla, tässä oli nopealla vilkaisulla ihan hyviäkin pelejä ja aika paljon kaikkia ihan hauskoja NES-pelien kopioita. Poika tossa pelaili puoli tuntia ihan innoissaan.\nNoh, onpahan nyt sitten. Tarvinnee perustaa Pate's Arcade.\nReaktiot: presidentti ståhlbergin pää, jnx, TriplaKoo ja 11 muuta\nMikäli näen oikein, niin näyttäisi olevan Star Force käynnissä:\nReaktiot: natedogg ja Patrick Bateman\nTuollainen setti meni just nenän edestä kiertsikassa. Sellainen Radin näköinen tyyppi hautoi. Olisin varmaan ostanut jos ois ehtinyt ensin. 100€/kpl.\nReaktiot: presidentti ståhlbergin pää, kaamio, natedogg ja 5 muuta\nTollasia nyt menee serriin täällä vähän väliä.\nReaktiot: albertti ja N3M0\nJa miksi hait kiertsikasta lisää?\nP.S. Jokainen läski ei ole Radikus!\nReaktiot: Zilverfang, JR ja FilmNet\nOstaja oli siis sellainen komea Quentin Tarantinon näköinen herrasmies. Mitä oikein luulit että tarkoitin?\nEn oo pojalle vielä yhtään pakettia näitä perinteisiä pienoisukkoja ostanut niin otin nyt sitten kun oli siisti paketti (7,50€) ja kaikki näytti vähän käytetyiltä, vankkurit ja tiipii myös setissä. Jotenkin pakkauskin viehättää silmää, että taidan pitää tän itelläni jos ei pojalle kelpaa\nReaktiot: jnx, FilmNet, Radikus ja 6 muuta\nOtas jossain vaiheessa sitten noista ukoista, vankkureista ja teltoista kuvia.\nMulla oli pentuna jotain länkkärijuttuja, niin olisi mielenkiintoista nähdä millasia tossa on.\nReaktiot: Radikus, natedogg ja Patrick Bateman\nItellä oli kans tiukkoja sotia inkkareilla ja länkkäreillä. Sit toki oli sotaukkoja ja sitä kalustoa myös! Kovat taistelut oli!\nReaktiot: Patrick Bateman ja Wiizeli\nseon piano eikä pieno!!!1\nReaktiot: Patrick Bateman, Tiukka Toveri, tsernobyl ja 3 muuta\nKävin pitkästä aikaa yhdellä kirppiksellä jossa käynyt viimeksi joskus vuosi sitten, alkoi jossain vaiheessa vituttaan kun ei siellä vaihtunut pöydissä ikinä mikään, mut tänään tuntui että siellä on ties mitä. Tarttui sieltä mukaankin kaikenlaista lopulta;\n- Super Mario Bros. -kirja (4,50€)\n- Mean Streets DVD (2,50€)\n- Amok-lehti (1,50€)\n- The Legend of Eagles (6,50€)\n- Karvinen-pokkarit (4€)\n- Super Mario Kart -autorata (5€), ei oo kuvassa, mutta se oli ihan hyvä löytö kun meillä on samanlainen jo entuudestaan, nyt saa vähän isonnettua rataa ja varaosilla saa pidennettyä sen ikää.\nSit vielä tägätään ainakin @Dartagnan ja @Sera ja vihjataan, että tämmösiä oli Pirkkalan Ropellissa:\nEn tiedä taas onko tossa nyt mitään ihmeellistä, mutta hinnat ainakin oli pieniä. Meinasin ostaa itte huvikseni ton 5110:n, mutta säilytin lopulta malttini.\nReaktiot: Amdi, Lassi, RetroUkko ja 9 muuta\nPerusluureja mitä on monilla kirppareilla. 5110 ja 3510i, joka oli ensimmäisiä jokapojan värinäytöllisiä luureja, ton korin mielenkiintoisimmat mun mielestä. 5110 koska sehän on jo klassikko matopeleineen, vaihettavine kuorineen, tilattavine logoineen ja soittoäänineen\nJumalauta, korillinen säätöluureja!\nManhattan kirppikseltä Turussa.\n6210s navigator puhelin oli 9€.\nTekken on cib.\nReaktiot: Pelkone, jnx, Zilverfang ja 3 muuta\nTohon hintaan vois kuunnella säkkijärven polkkaa.\nE: Vieläkö tietyt Nokia 1100 on rikollisten havitsemia?\nMyös muistaakseni 8210 tms oli briteissä joskus douppimiehillä suosiossa kun siinä ei ollut edes bluetoothia niin seuraaminen oli vaikeampaa. Tästä oli ihan lehdessäkin juttua aikanaan.\nKyllä. Ja 6310 on myös kuulemma suosittu tietyissä piireissä. Toisaaltaan kaikki tuon aikakauden puhelimet varmaan ajaa asiansa kun seuraaminen yhtä hankalaa. Puute voi olla siis myös vahvuus, riippuu vain katsontakannasta.\n8210 suosio helppo ymmärtää kun se on niin pieni kooltaankin.\nTuli tossa työpäivän aikana piipahdettua Huonekalujen kirppiksellä, joka nykyisin on Figurilandia. Nimi siis jäänne vanhoilta ajoilta.\nPaljon oli tavaraa ja lelua, siis todella paljon.\nOli myös vanhoja Aku Ankkoja, vinyylejä, kasetteja, lehtiä jne.\nPS2-pelejäkin oli aika paljon.\nJokunen minihifi ja mankkakin näkyi, mutta kaikki hyvä kama oli laputettu myydyksi tai varatuksi.\nMielenkiintoinen paikka, jossa varmasti saisi pidemmänkin tovin vietettyä kun oikeasti tutkisin ne mestat läpi.\nOmistaja oli siellä siis paikan päällä ja mestan ovi oli lukossa, jonka herra sitten avasi kun ovea hieman kokeili availla. Ei varmaan halunne sinne liikaa asiakkaita yhdellä kertaa. Siellä meinaan oli aika ahtaat käytävät, kun niin paljon kamaa esillä.\nTavaran ikä vaihteli jostain 50-luvun seteistä aina nykypäivään.\nEn kuitenkaan näitä suosituimpia figuja sieltä bongannut eli MOTU, Turtles jne jotka 80-90-luvulla hallitsivat.\nOmistaja oli oikein puhelias ~kuuskymppinen mies, joka oli kyllä ajan tasalla omistamistaan seteistä.\nPakko sanoa, että kun hän niin kovasti jutteli ja siellä sitten itse paikkoja kiersi, niin tuli vähän sellainen tunne että pakko ostaa jotain.\nOnneksi sitten sen Turtles VHS:n sieltä bongasin.\nValitettavasti vain käteinen kävi maksuvälineenä, mutta onneksi työtoverilla sen verran sattui löytymään, niin pääsi kunnialla uloskin sieltä.\nMalmin teollisuusaluetta tuo seutu.\nReaktiot: Lassi, Arto4000, Dartagnan ja 7 muuta